
PĀRSKATA ZIŅOJUMS PAR DARBĪBU 2024. GADĀ 
Ilūkstē
2025.gada 8.septembrī                                                                                          Nr.1.22/3

Pārskats sagatavots saskaņā ar Bāriņtiesu likuma 5.panta 4.daļas prasībām, kas nosaka, ka Bāriņtiesa ne retāk kā reizi gadā sniedz pašvaldības domei pārskata ziņojumu par savu darbību. 
Augšdaugavas novada bāriņtiesa (turpmāk – Bāriņtiesa) ir Augšdaugavas novada domes izveidota aizbildnības un aizgādnības iestāde, kuras kompetenci un pienākumus nosaka Bāriņtiesu likums, MK noteikumi Nr.1037 “Bāriņtiesas darbības noteikumi”, Augšdaugavas novada domes apstiprinātais bāriņtiesas Nolikums,  Ētikas kodekss, kā arī Bāriņtiesas darba kārtības noteikumi, un, kas, pamatojoties uz augstāk minētajiem normatīviem aktiem un publisko tiesību principiem, savā darbībā, Augšdaugavas novada administratīvajā teritorijā, prioritāri nodrošina bērna un aizgādnībā esošas personas tiesību un tiesisko interešu aizstāvību.
            2024.gada sākumā Bāriņtiesā strādāja 22 darbinieki, gada pirmajā pusē darba tiesiskās attiecības izbeigtas ar  3 darbiniekiem, uz 2024.gada 31.decembri Bāriņtiesā strādāja 19 darbinieki. Visiem darbiniekiem ir darba pienākumu veikšanai atbilstoša izglītība, regulāri tiek pilnveidota profesionālā kvalifikācija. Pildot amata pienākumus, tiek ievēroti bāriņtiesas darbinieku profesionālās ētikas pamatprincipi un uzvedības standarti.
Saskaņā ar Bāriņtiesu likuma 5.panta sesto daļu, pašvaldībai ir pienākums nodrošināt mērķtiecīgi organizētu konsultatīvu, izglītojošu un psiholoģisku atbalstu bāriņtiesas priekšsēdētājam, bāriņtiesas priekšsēdētāja vietniekam un bāriņtiesas locekļiem, lai pilnveidotu viņu profesionālo kompetenci un profesionālās darbības kvalitāti. Pamatojoties uz augstākminēto, Bāriņtiesas darbinieki pārskata gadā, izmantojot dažādas konferenču platformas, gan klātienē ir piedalījušies Labklājības ministrijas, Latvijas Republikas tiesībsarga, Bērnu aizsardzības centra, Valsts probācijas dienesta,  Latvijas Pašvaldību Savienības rīkotajos, semināros, konferencēs un apmācībās, tādejādi  atjaunojot un papildinot zināšanas bērnu tiesību aizsardzības  u.c. jautājumos. 
 Lai sekmētu Bāriņtiesas darbinieku profesionālo izaugsmi, apspriestu normatīvo aktu projektus, izstrādātu priekšlikumus normatīvo aktu grozījumiem un risinātu jautājumus bērnu tiesību aizsardzības sistēmas pilnveidošanā un  citus bāriņtiesu kompetencē esošus jautājumus, Bāriņtiesa darbojas Latvijas bāriņtiesu darbinieku asociācijā.
Pārskata gadā Bāriņtiesa iesaistījās dažādās aktivitātēs, sniedza pieprasīto informāciju, viedokļus, piedalījās aptaujās, sagatavoja dokumentus, informāciju Bērnu aizsardzības centram, Labklājības ministrijai, Tieslietu ministrijai, Latvijas Bāriņtiesu darbinieku asociācijai u.c., kā arī iesaistījās starptautiskajā sadarbībā bērnu tiesību aizsardzības jautājumos – gan pieprasot, gan sniedzot informāciju konkrētās valsts kompetentajām iestādēm. 
           Turpinājās darbs pie iestādes darbības normatīvo aktu un dokumentu pilnveides, arhīva dokumentu apstrādes un  pieprasīto lietu nodošanas Zonālajā Valsts arhīvā.      Bāriņtiesa turpināja veidot un uzturēt savu arhīvu atbilstoši Arhīva likuma prasībām. Bāriņtiesas arhīvā glabājas pastāvīgi glabājamās lietas, veikto notariālo apliecinājumu dokumenti, īslaicīgi glabājamās lietas. Aprakstītie dokumenti pastāvīgā glabāšanā tiek nodoti Valsts zonālajam arhīvam. 2024. gadā Daugavpils zonālam  Valsts arhīvam nodotas 41 pastāvīgi glabājamā lieta.

Bāriņtiesa, veicot datu ievadi, strādāja ar dažādām dokumentu vadības sistēmām: BARIS  (bāriņtiesas informācijas sistēma), FPRIS (fizisko personu reģistrs), AĢIS (audžuģimeņu informācijas sistēma) u.c. 
           
Pārskats par 2024.gadā ierosinātajam lietām

	
N.p.k.
	
Lietu kategorijas
	
Lietu skaits

	
	
	

	1.
	Lietas par bērna vārda, uzvārda  ieraksta maiņu
	2

	2.
	Lietas par bērna mantas pārvaldību
	6

	3.
	Lietas par vecāku, aizbildņu un bērnu domstarpībām bērnu aprūpes un aizgādības jautājumos
	2

	5
	Lietas par sociālo pabalstu, apgādnieka zaudējuma pensiju izmaksu pārtraukšanu, atjaunošanu vai izmaksāšanu citai personai , kura audzina bērnu vai pašam bērnam
	3

	5.
	Pēc tiesas pieprasījuma ierosinātās lietas (atsevišķa aizgādība, aizgādības tiesību atņemšana, saskarsmes tiesības)
	8

	6.
	Lietas par bērna aizgādības tiesību pārtraukšanu un atjaunošanu, par prasības celšanu tiesā par aizgādības tiesību atņemšanu un atjaunošanu
	25

	7.
	Aizbildnības lietas
	9

	8.
	Pārraudzībā saņemtās aizbildnības lietas
	7

	9.
	Lietas par personas piemērotību aizbildņa pienākumu veikšanai
	5

	10.
	Lietas par laulāto (personas) piemērotību Audžuģimenes pienākumu veikšanai un lietas par audžuģimenes statusa piešķiršanu
	1

	11.
	Lietas par bērna ievietošanu audžuģimenē vai uzturēšanās izbeigšanu tajā
	5

	12.
	Lietas par bērna ievietošanu krīzes audžuģimenē vai uzturēšanās izbeigšanu tajā
	2

	13.
	Lietas par bērna ievietošanu un uzturēšanās izbeigšanu audžuģimenē bērnam ar invaliditāti
	1

	14.
	Lietas par bāreņu un bez vecāku gādības palikušo bērnu ievietošanu ilgstošas sociālās aprūpes un rehabilitācijas institūcijās
	7

	15.
	Lietas par viesģimenes statusa piešķiršanu un atņemšanu
	1

	16.
	Lietas par aizgādņa iecelšanu pilngadīgām personām ar ierobežotu rīcībspēju, mantas pārvaldīšanu, aizgādņa atcelšanu vai atlaišanu no pienākumu pildīšanas
	8

	17.
	Lietas par personas piemērotību aizgādņa pienākumu pildīšanai
	5

	18.
	Lietas par aizgādņa iecelšanu promesošu personu mantai vai mantojumam, lietas par aizgādņa atlaišanu vai atcelšanu no pienākumu pildīšanas
	4

	             Kopā  
	101

	             Uz 31.12.2024. kopējais aktīvo lietu skaits
	658


             

Katras lietas sagatavošana līdz lēmuma pieņemšanai ir darbietilpīgs process, kam nepieciešama augsta darbinieku profesionalitāte, normatīvo aktu pārzināšana, sadarbība ar dažādām iestādēm, institūcijām, dažreiz ar citām bāriņtiesām.
  2024.gadā bāriņtiesas sēdēs pieņemti  353 lēmumi, no tiem  3  lēmumi pārsūdzēti Administratīvajā rajona tiesā, 2 lēmumi atstāti spēkā, 1 lietas izskatīšana 2024.gadā nav pabeigta. 
Aizgādība ir vienlīdzīgas abu vecāku tiesības un pienākumi rūpēties par bērnu un viņa mantu un pārstāvēt bērnu viņa personiskajās un mantiskajās attiecībās.  Bērna aizgādības tiesību pārtraukšanas tiesiskie pamati noteikti Civillikuma 203. pantā un Bāriņtiesu likuma 22. pantā. Konstatējot šajās tiesību normās uzskaitītos apstākļus, bāriņtiesa lemj par aizgādības tiesību pārtraukšanu vecākam un/vai vecākiem. Pārskata gadā  pieņemti 12 vienpersoniski lēmumi par aizgādības tiesību pārtraukšanu vecākiem, lēmumu pieņemšana saistīta gan ar vecāku alkohola lietošanu, gan bērnu aprūpes un uzraudzības trūkumu, gan vardarbības riskiem ģimenēs, kā rezultātā bērni atradās veselībai un dzīvībai bīstamos apstākļos. 2024. gadā bāriņtiesā pieņemti 29 koleģiālie  lēmumi par aizgādības tiesību pārtraukšanu, ar ko pārtrauktas 29 bērnu aizgādības tiesības 24 vecākiem. Analizējot iemeslus, kuru dēļ bāriņtiesa visbiežāk lēmusi par aizgādības tiesību pārtraukšanu vecākam, secināms, ka pārsvarā lēmumi pamatoti ar vecāka vielisko atkarību problēmām, zināšanu un prasmju trūkumu bērnu vajadzību un interešu nodrošināšanā, kā rezultātā vecāks nenodrošināja pilnvērtīgu bērna aprūpi.
Ja bērna aizgādības tiesību pārtraukšanas iemesli ir zuduši, bāriņtiesa lemj par pārtraukto bērna aizgādības tiesību atjaunošanu. 2024. gadā pārtrauktās aizgādības tiesības atjaunotas 13 personām, kā rezultātā 14 bērni atgriezās vecāku aizgādībā. 



Bāriņtiesas darbs vienmēr orientēts uz ģimeniskas vides nodrošināšanu bērniem, tāpēc bez vecāku gādības palikušajiem bērniem tiek meklēta iespēja augt pie aizbildņa vai audžuģimenē.  Institūcijās tiek ievietoti bērni ar smagām veselības problēmām, kuriem atbilstošu aprūpi nevar nodrošināt aizbildnis vai audžuģimene, kā arī pusaudžu vecuma bērni situācijās, kad nav radinieku vai audžuģimeņu, kas būtu gatavi tos uzņemt.



Ārpusģimenes aprūpe  (aizbildnība, audžuģimene, sociālās aprūpes un sociālās rehabilitācijas institūciju pakalpojumi) uz pārskata gada 31.decembri nodrošināta 102 bez vecāku gādības palikušajiem bērniem, no kuriem 32 uzturas audžuģimenēs, 53 atrodas aizbildnībā un 17 -  ilgstošas sociālās aprūpes institūcijās. 
2024.gadā ar bāriņtiesas lēmumiem ārpusģimenes aprūpe nodrošināta 29 bērniem: 8 bērni uzturas audžuģimenē, 11 bērniem nodibināta aizbildnība un 10 bērniem aprūpe nodrošināta institūcijās. 
            Aizbildnība  ir Latvijas Republikas likumdošanā noteikta ārpusģimenes aprūpes forma nepilngadīgas personas (bērna) personisko un  mantisko tiesību aizsardzībai. 
  Uz 31.12.2024. aizbildnībā atradās 53 bez vecāku gādības palikuši bērni,  kā arī turpinājās ārkārtas aizbildnība  1 nepilngadīgai personai no Ukrainas.  
              Uz 31.12.2024. aizbildnībā esošo bērnu aprūpi veica 38 aizbildņi, no tiem 20 personas  bērnu vecvecāki, 10 personas – citi bērnu radinieki un 8 personas, kuras nesaista radniecība ar aizbildnībā esošajiem bērniem. Pārskata gadā par aizbildņiem tika ieceltas 6 personas, no tiem – 3 personas ir bērnu vecvecāki, 2 personas ar  citu radniecības pakāpi un 1 personu nesaista radniecība ar aizbildnībā  esošajiem bērniem.



 Pamatojoties uz normatīvo aktu prasībām, veiktas aizbildnībā esošo bērnu un aizgādnībā esošo personu dzīves apstākļu pārbaudes,  personu viedokļu noskaidrošana. Izvērtēta bērnu un aizgādnībā esošo personu mantas pārvaldīšana, apsaimniekošana. Papildus veiktas darbības (pārbaudes, apskates, viedokļu noskaidrošana) aizbildnības pārraudzībā esošo lietu, bērnu  un aizgādnībā esošo personu mantisko interešu nodrošināšanā pēc citu pašvaldību bāriņtiesu lūguma. 
Audžuģimene ir laulātie vai persona, kuri uzņem savā ģimenē bez vecāku gādības palikušu bērnu un nodrošina aprūpi līdz brīdim, kamēr bērns var atgriezties bioloģiskajā ģimenē vai, ja tas nav iespējams, tiek adoptēts vai viņam nodibināta aizbildnība vai, ja tas nav iespējams, līdz bērna pilngadībai.
Uz 31.12.2024. novadā ir izveidotas 25 audžuģimenes, no  kurām 21 ģimenē uzturas gan mūsu pašvaldības teritorijā deklarētie bērni, gan citu pašvaldību bez vecāku gādības palikušie bērni. Savukārt,  astoņpadsmit Augšdaugavas novadā deklarētie bērni uzturas citu pašvaldību audžuģimenēs. 2024.gadā jaunas audžuģimenes netika izveidotas.
Atbilstoši  normatīvajiem aktiem 2024.gadā tika veikta visu audžuģimeņu ikgadējā izvērtēšana (ģimenes dzīves apstākļu pārbaude, sarunas, informācijas iegūšana no skolām, sociālā dienesta, ārstiem, slēdzieni no speciālistiem), vērtēšanu noslēdzot  ar koleģiāla lēmuma pieņemšanu.
Adopcija  ir  tiesisks  regulējums, ar kuru persona, laulātie  uzņemas bez vecāku gādības palikuša bērna vai bērnu audzināšanu savā ģimenē, nodrošinot stabilu un harmonisku dzīves vidi ilgtermiņā. Adopcija bērnam rada tādas pašas personiskās un mantiskās tiesības un pienākumus kā radniecība pēc izcelšanas. 
           Pārskata periodā Bāriņtiesa nav pieņēmusi lēmumu un atzinusi par adoptētājiem nevienu personu vai laulātos. Turpinot uzsākto bērna adopcijas procesu, 2024.gadā bāriņtiesa pieņēma lēmumu par bērna nodošanu pirmsadopcijas aprūpē un lēmumu par adopcijas atbilstību bērna interesēm.
 Aizgādnība ir personu ar ierobežotu rīcībspēju personīgo un mantisko interešu, kā arī mantojuma un mantas, kas palikusi bez pārvaldītāja, aizsardzības forma. Aizgādnību personai vai promesošas vai pazudušas personas mantai nodibina tiesa. Aizgādnību mantojumam un testamenta izpildīšanai nodibina notārs.
Aizgādnis ir persona, ko ieceļ vai atbrīvo no tās pienākumiem bāriņtiesa, pamatojoties uz tiesas spriedumu par aizgādnības nodibināšanu vai izbeigšanu, vai arī saskaņā ar notāra taisīto notariālo aktu par aizgādnības nodibināšanu mantojumam.



Augšdaugavas novadā  uz 31.12.2024.  bija 255  aizgādnībā esošas personas un 203 aizgādņi.  Pārskata periodā ar bāriņtiesas lēmumu  personām ar ierobežotu rīcībspēju un mantojumam par aizgādņiem  tika ieceltas 15 personas, savukārt, no aizgādņa pienākumu pildīšanas atlaistas vai atbrīvotas 22 personas. Bāriņtiesas darbinieki, kā institūcijas pārstāvji piedalījās, pirmās instances tiesas sēdēs, pārskatot 56 personu rīcībspējas ierobežojuma apjomu.
            Pildot bāriņtiesas funkcijas, lietu sagatavošanai objektīvu lēmumu pieņemšanai, bāriņtiesa iegūst dažādu informāciju un pierādījumus: informācija no trešajām personām, psihologa, ģimenes ārsta, narkologa, psihiatra u.c. Pārskata gadā Bāriņtiesa gan pieprasīja nepieciešamo informāciju, gan sniedza Bāriņtiesas kompetencē esošo informāciju citām iestādēm, institūcijām.  

          2024.gadā Bāriņtiesā saņemti 3062 dokumenti, t.sk. no juridiskām personām -2728 dokumenti, fiziskām personām -308, valsts iestādēm (ministrijām) -26 dokumenti. Nosūtīti 4090 dokumenti, t.sk. juridiskām personām -2816 dokumenti, fiziskām personām – 1244, valsts iestādēm -30 dokumenti. Visiem dokumentiem, kas atrodas Bāriņtiesas lietvedībā, ir ierobežota pieejamība, ar likumu noteikts personu loks, kuras drīkst iepazīties ar dokumentiem.
            Pārskata periodā joprojām turpinājās Bāriņtiesas sadarbība ar tiesām. Darbietilpīga un komplicēta ir Bāriņtiesas darbības sfēra  - atzinumu sniegšana  pēc tiesas pieprasījuma lietās par bērna dzīvesvietas un saskarsmes tiesību izmantošanas kārtības noteikšanu, par atsevišķas aizgādības noteikšanu vienam no vecākiem. 2024.gadā  Bāriņtiesas darbinieki  piedalījās:
·  105 Latgales rajona tiesas sēdēs,
·     4 Zemgales rajona tiesas sēdēs,
·     3  Administratīvās  rajona tiesas sēdēs,
-          2 Latgales apgabaltiesas sēdēs.
Bāriņtiesa tiesas procesos  bija gan prasītāja, gan atbildētāja, gan tiesas pieaicināta institūcija viedokļa un atzinuma sniegšanai.   Bāriņtiesa pārstāvēta lietās par saskarsmes tiesību noteikšanu, aizgādības tiesību atņemšanu, nepilngadīgo un aizgādnībā esošo personu mantas pārvaldīšanas lietās, adopcijas un aizgādnības lietās.
             Pārskata gadā Bāriņtiesa pārstāvēja bērnu intereses kriminālprocesos, pirmstiesas izmeklēšanas laikā policijā, ekspertīzes veikšanas laikā, lietās par pagaidu aizsardzības līdzekļu pret vardarbību atcelšanu vecākiem. Tāpat piedalījās lietās par medicīniska rakstura piespiedu līdzekļu noteikšanu pilngadīgām personām, kuras atrodoties nepieskaitāmības stāvoklī, izdarījušas noziedzīgus nodarījumus.
             Turpinājās iepriekšējo gadu pieredze starpinstitucionālajā sadarbībā -   bāriņtiesas darbinieki, sadarbībā ar sociālo dienestu, izglītības iestādēm, valsts policiju, probācijas dienestu un citiem speciālistiem, piedalījās 13 Starpinstitūciju sanāksmēs,  iesaistoties gadījumu risināšanā, kad aizskartas bērnu intereses un tiesības, veica pasākumus, lai novērstu bērnu attīstībai nelabvēlīgus apstākļus un sniegtu  ģimenei nepieciešamo atbalstu.
             Lai novada teritorijā nodrošinātu bērnu tiesību un interešu vislabāko aizsardzību, institūciju mērķtiecīgu sadarbību, kā arī lai mazinātu apdraudējumu risku bāriņtiesas darbiniekiem, ar 2024.gada otro pusgadu uzsākta sadarbība ar jaunizveidoto struktūrvienību-  pašvaldības policiju. 
              Ārkārtas gadījumos,  arī 2024.gadā,  prioritāri izvirzot bērnu vislabākās intereses, Bāriņtiesas darbinieki strādāja ārpus darba laika - brīvdienās, svētku dienās, vakaros.
            Bāriņtiesa sadarbojās ar Uzturlīdzekļu garantiju fonda administrāciju,  pēc iestādes pieprasījuma veica klientu dzīves apstākļu pārbaudi un citu nepieciešamās informācijas noskaidrošanu un nosūtīšanu pieprasītājam.
             Bāriņtiesa, saskaņā ar Bāriņtiesu likuma 7.nodaļā  noteikto, sniedz palīdzību mantojuma lietu kārtošanā, gādā par mantojuma apsardzību, kā arī izdara apliecinājumus. Pārskata gadā izdarīti 2828 apliecinājumi  (sagatavoti dokumentu projekti, apliecināti darījumu akti, nostiprinājuma lūgumi, sastādītas pilnvaras, sastādīti, apliecināti testamenti, izsniegti to izraksti, sastādīti  mantojuma saraksti, apliecināti fizisku personu parakstu īstumi).  




Pārskats par  bāriņtiesā izdarītajiem apliecinājumiem un citām darbībām

	
Apliecinājuma vai citas darbības veids/skaits
	
Apliecinājuma vai citas darbības skaits

	
Apliecināto darījumu skaits 
	
371

	
Apliecināto līdzmantinieku un kopīpašnieku vienošanos par mantojuma vai kopīpašuma sadali skaits
	
1

	
Sastādīto testamentu skaits
	
17

	
Apliecināto pilnvaru skaits
	
350

	
Atsaukto pilnvaru skaits
	
4

	
Apliecināto paraksta īstumu skaits
	
156

	
Apliecināto dokumenta noraksta, kopijas vai izraksta pareizības skaits 
	
84

	
Izsniegto paziņojumu skaits
	
2

	Apliecināto parakstu uz nostiprinājuma lūguma zemesgrāmatai skaits
	
1189

	Sagatavoto nostiprinājuma lūgumu zemesgrāmatai skaits
	
593

	
Citu sagatavo dokumentu projektu skaits
	
61



Iedzīvotāji 2024.gadā izmantoja Bāriņtiesas  darbinieku sniegtās konsultācijas, gan klātienē, gan attālināti. Darbinieki sniedza  profesionālu atbalstu un palīdzību novada iedzīvotājiem dažādās ikdienas situācijās, tās atrisinot  un nenonākot līdz nepieciešamībai ierosināt administratīvo lietu. 
Turpmākajā darbā aktualizējamie jautājumi ir:
1. Materiālais atbalsts aizgādņiem par pienākumu veikšanu;
2. Audžuģimenē ievietotu bērnu pabalstu  uzturam un pabalstu apģērba un mīkstā inventāra iegādei audžuģimenei palielināšana;
3. Īpašie riski bāriņtiesas darbiniekiem;

             Pamatojoties uz Bāriņtiesu likuma 5.panta ceturtajā daļā noteikto, Bāriņtiesas Pārskata ziņojums publicējams pašvaldības mājas lapas sadaļā Bāriņtiesa.




Augšdaugavas novada bāriņtiesas priekšsēdētāja                                            V.Namiņa


Pārskats par aizgādības lietām

Kopā	
Personu skaits, kurām ar bāriņtiesas lēmumu pārtrauktas bērna aizgādības tiesības	Personu skaits, kurām ar bāriņtiesas lēmumu atjaunotas pārtrauktās bērna aizgādības tiesības	Bērnu skaits, kuru vecākiem ar bāriņtiesas lēmumu pārtrauktas bērna aizgādības tiesības	Bērnu skaits, kuru vecākiem ar bāriņtiesas lēmumu atjaunotas pārtrauktās bērna aizgādības tiesības	24	13	Mātes	
Personu skaits, kurām ar bāriņtiesas lēmumu pārtrauktas bērna aizgādības tiesības	Personu skaits, kurām ar bāriņtiesas lēmumu atjaunotas pārtrauktās bērna aizgādības tiesības	Bērnu skaits, kuru vecākiem ar bāriņtiesas lēmumu pārtrauktas bērna aizgādības tiesības	Bērnu skaits, kuru vecākiem ar bāriņtiesas lēmumu atjaunotas pārtrauktās bērna aizgādības tiesības	12	8	Tēvi	
Personu skaits, kurām ar bāriņtiesas lēmumu pārtrauktas bērna aizgādības tiesības	Personu skaits, kurām ar bāriņtiesas lēmumu atjaunotas pārtrauktās bērna aizgādības tiesības	Bērnu skaits, kuru vecākiem ar bāriņtiesas lēmumu pārtrauktas bērna aizgādības tiesības	Bērnu skaits, kuru vecākiem ar bāriņtiesas lēmumu atjaunotas pārtrauktās bērna aizgādības tiesības	12	5	Kolonna1	
Personu skaits, kurām ar bāriņtiesas lēmumu pārtrauktas bērna aizgādības tiesības	Personu skaits, kurām ar bāriņtiesas lēmumu atjaunotas pārtrauktās bērna aizgādības tiesības	Bērnu skaits, kuru vecākiem ar bāriņtiesas lēmumu pārtrauktas bērna aizgādības tiesības	Bērnu skaits, kuru vecākiem ar bāriņtiesas lēmumu atjaunotas pārtrauktās bērna aizgādības tiesības	Kolonna2	
Personu skaits, kurām ar bāriņtiesas lēmumu pārtrauktas bērna aizgādības tiesības	Personu skaits, kurām ar bāriņtiesas lēmumu atjaunotas pārtrauktās bērna aizgādības tiesības	Bērnu skaits, kuru vecākiem ar bāriņtiesas lēmumu pārtrauktas bērna aizgādības tiesības	Bērnu skaits, kuru vecākiem ar bāriņtiesas lēmumu atjaunotas pārtrauktās bērna aizgādības tiesības	Kopā2	
Personu skaits, kurām ar bāriņtiesas lēmumu pārtrauktas bērna aizgādības tiesības	Personu skaits, kurām ar bāriņtiesas lēmumu atjaunotas pārtrauktās bērna aizgādības tiesības	Bērnu skaits, kuru vecākiem ar bāriņtiesas lēmumu pārtrauktas bērna aizgādības tiesības	Bērnu skaits, kuru vecākiem ar bāriņtiesas lēmumu atjaunotas pārtrauktās bērna aizgādības tiesības	29	14	Meitenes	
Personu skaits, kurām ar bāriņtiesas lēmumu pārtrauktas bērna aizgādības tiesības	Personu skaits, kurām ar bāriņtiesas lēmumu atjaunotas pārtrauktās bērna aizgādības tiesības	Bērnu skaits, kuru vecākiem ar bāriņtiesas lēmumu pārtrauktas bērna aizgādības tiesības	Bērnu skaits, kuru vecākiem ar bāriņtiesas lēmumu atjaunotas pārtrauktās bērna aizgādības tiesības	17	7	Zēni	
Personu skaits, kurām ar bāriņtiesas lēmumu pārtrauktas bērna aizgādības tiesības	Personu skaits, kurām ar bāriņtiesas lēmumu atjaunotas pārtrauktās bērna aizgādības tiesības	Bērnu skaits, kuru vecākiem ar bāriņtiesas lēmumu pārtrauktas bērna aizgādības tiesības	Bērnu skaits, kuru vecākiem ar bāriņtiesas lēmumu atjaunotas pārtrauktās bērna aizgādības tiesības	12	7	



Pārskats par bāreņu un bez vecāku gādības palikušo bērnu ārpusģimenes aprūpi

Kopā	
Ārpusģimenes aprūpē esoso bērnu skaits uz 31.12.2024.	Bērnu skaits, kuriem ārpusģimenes aprūpe nodrošināta 2024.gadā	102	29	Aizbildnībā	
Ārpusģimenes aprūpē esoso bērnu skaits uz 31.12.2024.	Bērnu skaits, kuriem ārpusģimenes aprūpe nodrošināta 2024.gadā	53	11	Audžugimenē	
Ārpusģimenes aprūpē esoso bērnu skaits uz 31.12.2024.	Bērnu skaits, kuriem ārpusģimenes aprūpe nodrošināta 2024.gadā	32	8	Ilgstošas sociālās aprūpes un rehabilitācijas institūcijā	
Ārpusģimenes aprūpē esoso bērnu skaits uz 31.12.2024.	Bērnu skaits, kuriem ārpusģimenes aprūpe nodrošināta 2024.gadā	17	10	



Pārskats par aizbildnību

Kopā	
Aizbildņu skaits uz 31.12.2024.	Pārskata gadā ieceltie aizbildņi	38	6	t.sk.aizbildņi -bērnu vecvecāki	
Aizbildņu skaits uz 31.12.2024.	Pārskata gadā ieceltie aizbildņi	20	3	aizbildņi-bērnu radinieki	
Aizbildņu skaits uz 31.12.2024.	Pārskata gadā ieceltie aizbildņi	10	2	aizbildņi - citas personas	
Aizbildņu skaits uz 31.12.2024.	Pārskata gadā ieceltie aizbildņi	8	1	



Pārskats par aizgādnību

Kopā	
Aizgādņu skaits uz 31.12.2024.	Pārskata gadā ieceltie aizgādņi	Pārskata gadā  atbrīvoti  vai atlaisti aizgādņi	203	15	22	Personu ar ierobežotu rīcībspēju radinieki un laulātie	
Aizgādņu skaits uz 31.12.2024.	Pārskata gadā ieceltie aizgādņi	Pārskata gadā  atbrīvoti  vai atlaisti aizgādņi	94	4	6	Citas personas	
Aizgādņu skaits uz 31.12.2024.	Pārskata gadā ieceltie aizgādņi	Pārskata gadā  atbrīvoti  vai atlaisti aizgādņi	109	11	13	Mantojuma vai prombūtnē esošas personas mantas aizgādnis	
Aizgādņu skaits uz 31.12.2024.	Pārskata gadā ieceltie aizgādņi	Pārskata gadā  atbrīvoti  vai atlaisti aizgādņi	6	4	3	



Pārskats par korespondenci

Kopā	
Sanemtie dokumenti	Nosūtītie dokumenti	3062	4090	juridiskas personas	
Sanemtie dokumenti	Nosūtītie dokumenti	2728	2816	fiziskas personas	
Sanemtie dokumenti	Nosūtītie dokumenti	308	1244	valsts iestades	
Sanemtie dokumenti	Nosūtītie dokumenti	26	30	



6

image1.jpeg




